kardosdrur/scandi-wiki huggingface dataset:
Johann Lorenz von Mosheim

Johann Lorenz von Mosheim (9. oktober 1693 – 9. september 1755) var en tysk lutheransk præst og kirkehistoriker, han var født i Lübeck 9. oktober 1693 eller 1694. Han bliver betegnet som "den nyere kirkehistories fader".

Efter at have gået på gymnasiet i sin fødeby blev han immatrikuleret på universitetet i Kiel i 1716 hvor han fik sin magistergrad i 1718. I 1719 blev han assessor på det filosofiske fakultet i Kiel. I sommeren 1722 besøgte han København hvor han mødtes med bl.a. de lærde Árni Magnússon og Hans Gram, samt beså byens større biblioteker og antikvitetssamlinger. Hans Gram nedskrev en beretning om hans ophold, og den cirkulerede i håndskrift i hans bekendtskabskreds. Den blev trykt i 1793. 

Mosheims første udgivelse på den litterære scene var et polemisk skrift imod John Toland kaldet Vindiciae antiquae christianorum disciplinae (1720), og dette blev snart efterfulgt af et bind af Observationes sacrae (1721). Disse værker sammen med det gode ry han havde opnået som forelæser og prædikant, sikrede ham en stilling på universitetet i Helmstedt som ordinær professor i 1723. Bogen Institutionum historiae ecclesiasticae libri IV udkom i 1726, og samme år blev han af hertugen af Brunnswick udnævnt til abbed af Marienthal, til hvilken ære indtægten fra abbediet i Michaelstein blev tillagt ham det følgende år.

Mosheim blev ofte adspurgt om råd af de ledende kræfter, der grundlagde Universitet i Göttingen, særligt i udformningen af statutterne til det teologiske fakultet, og forordningerne der gjorde teologerne uafhængige af den gejstlige rettergang. I 1747 blev han udnævnt til kansler for universitetet. 1748 var han den ledende kraft bag den engelske kong George 2. af Storbritanniens besøg på universitetet. Han døde i Göttingen den 9. september 1755.

Blandt hans værker er De rebus christianorum ante Constantinum commentarii (1753), Ketzer-Geschichte (2. udgave 1748), og Sittenlehre der heiligen Schrift (1753). Hans eksegiske skrifter, karakteristiske ved deres lærdom og sunde fornuft, inkluderer Cogitationes in N. T. bc. select. (1726), og forklaringer over Paulus' Første Brev til Korintherne (1741) og over Paulus' første Brev til Timotheus (1755). I sine prædikener viser Mosheim en betydelig veltalenhed og stil der til fulde retfærdiggør sin stilling som præsident for det tyske Selskab.

Henvisninger

Kilder 
 Denne artikel bygger hovedsageligt på artiklen i Encyclopedia Britannica Eleventh Edition.

Historikere fra Tyskland
Teologer fra Tyskland
Personer fra Lübeck
Ansatte ved Göttingens Universitet
Olivengren

Olivengren er et udtryk som i daglig tale henviser til en indrømmelse eller et fredssymbol. 

Olivengrenen stammer fra Oldtidens Grækenland og var et symbol på fred og lykke. I det ældgamle Rom bar de besejrede olivengrene i håb om at søge fred med fjenden. Der er spekulationer om, hvordan olivengrenen kom til at symbolisere fred. Nogle forklaringer byder på, at oliven tager lang tid om at bære frugt.

Symboler
Roman Jakobson

Roman Osipovitj Jakobson (, ; født 11. oktober 1896 i Moskva, Det Russiske Kejserrige, død 18. juli 1982 i Boston, USA) var en russisk-amerikansk-tjekkisk sprog- og litteraturforsker. Han var professor ved Columbia University i New York i årene 1946-1949 og ved Harvard University 1949-1967.

Roman Jakobson er især kendt for teorien om de seks sprogfunktioner. 
Den emotive funktion, den referentielle funktion, den konative funktion, den faktiske funktion, den poetiske funktion og den metasproglige funktion. Derudover betegner han det litterære sprog som en binær størrelse, som enten er domineret af metonymi eller metafor.

Roman Jakobson var også kendt for sin kommunikationsmodel, som han skrev i 1960.
Han sagde at der var seks grundlæggende faktorer i en kommunikationshandling. En afsender, en modtager, en meddelelse, en kontakt (kommunikationskanal), en kode og en kontekst. 

Ifølge Roman Jakobsen kunne et eksempel på kommunikation se således ud:
en afsender, sender
en meddelelse/et budskab til
en modtager
Mellem afsender og modtager skal der altid være en kontakt (kommunikationskanal), dette kan foregå fysisk eller psykisk.
et fælles sprog, enten i form af direkte sprog, skriftligt, visuelt, eller et system som begge parter ikke er i tvivl om.
en fælles kontekst, som gør at begge parter har en forståelse.

Skandinavien 

Den 15. marts 1939, umiddelbart efter tyske troppers indmarch i Tjekkoslovakiet, rejste Jakobson med sin kone fra Brno til Prag, hvor de skjulte sig i omkring en måned mens de ventede udrejsevisa. Den 23. april 1939 ankom de til Danmark, hvor Jacobson underviste på Københavns Universitet efter invitation, der var sendt før besættelsen, og derfra den 3. september til Oslo, hvor han arbejdede på Institut for komparative Kulturstudier og blev indvalgt som medlem af Videnskabernes Akademi i Norge. Den 9. april 1940 undlod Jakobson at køre hjem efter sine dokumenter, da han hørte om den tyske invasion, men flygtede til den svenske grænse, hvor familien blev accepteret som flygtninge den 23. april. I Sverige underviste Jacobson på Uppsala Universitet. I maj 1941 flygtede Jacobsons videre til USA med fragtskibet Remmaren, der ankom til New York den 4. juni 1941.

Noter

Eksterne henvisninger 

Sprogvidenskabsfolk fra USA
Professorer fra Rusland
Personer fra Moskva
Semiotikere
Ansatte ved Columbia University
Ansatte ved Harvard University
Jøder fra Rusland
Jøder fra USA
Lingvister fra USA
Vejehus

Et vejehus eller en stadsvægt (hollandsk waag, tysk Stadtwaage) er en bygning nær en markedsplads, hvor varer, der skal sælges på markedet, bliver vejet af lokale myndigheder. De fleste af disse bygninger, (der især ses i Tyskland og Nederlandene), blev bygget før 1800, da offentlig kontrol af vægten af varer var meget vigtig, og der ikke eksisterede internationale standarder for vægt.

Byer i Holland med et vejehus 
Nogle af de byer, der har et vejehus: Amsterdam, Alkmaar, Haarlem, Deventer (med museum), Edam, Enkhuizen, Gouda, Hoorn, Leeuwarden, Leiden, Nijmegen, Oudewater og Vlaardingen.

Byer i Tyskland med et vejehus 
Nogle byer, der har en sådan bygning, er: Bremen, Emmerich am Rhein, Michelstadt, Osnabrück og Stralsund.

Bygninger, konstruktioner og anlæg
Økonomi i middelalderen
Waag (Amsterdam)

.
Waag i Amsterdam, Holland er den mest berømte waag (vejestation) i verden.

Bygningen er bygget i 1488 som en del af en port (Sint Anthoniespoort) i den nu nedrevne bymur. Da bymuren forsvandt blev Nieuwmarkt (nyt marked) skabt omkring det og vejestationen til markedet blev placeret i den tidligere port. 

I dag huser bygningen Waagselskabet, en ICT forskningsfond og en café/restaurant i stueetagen.

Eksterne links 
 Waagselskabet Society

Referencer 

Bygninger, konstruktioner og anlæg i Amsterdam
Økonomi i middelalderen
Ferrara

Ferrara er en italiensk by i regionen Emilia-Romagna. Ferrara har  indbyggere og er beliggende på jernbaneforbindelsen mellem Bologna og Padova. Byen er hovedstad i provinsen Ferrara.

I perioden 1240-1598 regerede familien d'Este i Ferrara og gjorde den til en af de betydeligste byer i det daværende Italien, og der er i byen fortsat bevaret meget fra denne epoke, ikke mindst den store borg, Castello Estense, der ligger midt i byen omgivet af voldgrave. Borgen blev påbegyndt i 1385 og er meget velbevaret. Domkirken, der ligger i umiddelbar nærhed af borgen, blev påbegyndt i 1135. Langs den ene side af domkirken er bevaret en række små handelsboder fra 1400-tallet, der fortsat er i brug. Kvarteret omkring borgen og domkirken er præget af smalle, brolagte gader med mange bygninger fra middelalderen og renæssancen. Ferraras centrum er omgivet af mure og volde fra middelalderen.

Ferrara blev optaget på UNESCOs verdensarvsliste i 1995.

Seværdigheder

Referencer 

Verdensarvsområder i Italien
Hundfjället

Hundfjället er et skiområde i Sälen i Dalarna, Sverige. Hundfjällets bakker er varierende. Lifter og pister deles med Tandådalen, alt i alt er der 36 lifter og 54 pister. Her findes 2 stolelifter: Väggenbanan en 4-stolelift som er lavet til den stejle nedfart "Väggen" og E8an, som er en 8-stolelift og som anvendes betydeligt mere. Fra Hundfjället går en forbindelselift til Tandådalen. 

De øvrige skiområder i Sälen er Kläppen, Lindvallen, Högfjället, Tandådalen og Stöten.

Trollskogen
Trollskogen er en populær nedkørsel for børn. Der findes nemlig en masse trætrolde og andre træfigurer langs hele nedfarten, lavet af Alf Skaneby.
Det første man ser når man kommer ind i Trollskogen er at "Åke Skider" hilser en velkommen.

Eksterne links
 http://www.malung.se/kartor/karta-hundfjallet.html 
 http://www.swedetroll.com/ 

Sälen
Vintersportssteder i Sverige
Villa Romana del Casale

Villa Romana del Casale er en gammel romersk kejservilla beliggende nær byen Piazza Armerina på Sicilien. Villaen menes at være bygget som et retrætepalads for kejser Maximian Herculius, der regerede 285-305. Det lå på det tidspunkt centralt på en ny vej mellem Catania og Agrigento. Under et jordskælv i 1100-tallet styrtede det imidlertid helt sammen, og da dets placering ikke mere var central blev det siden helt glemt.

Paladset blev først genopdaget i 1950 og udgravet i årene umiddelbart efter. Det enestående ved paladset er, at næsten alle gulve har været dækket af mosaikker, som nu er restaureret og frilagt. Paladset er desuden blevet forsynet med gangbroer, så det er muligt at komme rundt og se alle mosaikkerne. Mosaikkerne viser både scener fra den romerske overklasses hverdagsliv, dyremotiver, allegoriske motiver og religiøse motiver.

Villa Romana del Casale blev optaget på UNESCOs verdensarvsliste i 1997.

Sicilien
Verdensarvsområder i Italien
Going to a Go-Go (sang)

"Going to a Go-Go" er en single fra 1965, der blev indspillet af The Miracles for pladeselskabet Tamla. Udgivet i december 1965 fik "Going to a Go-Go" en 11. plads på Billboard Hot 100 i USA. Derudover gik singlen også ind på en 2. plads på Billboard Hot R&B Singles chart, og blev The Miracles femte plade som solgte millioner. 

Sangen er endvidere indspillet af rockbandet The Rolling Stones på albummet Still Life fra 1981 og af Phil Collins på det Motown-inspirerede album Going Back fra 2010.

The Miracles version 

Smokey Robinson synger “Going to a Go-Go", som han skrev sammen med de andre medlemmer fra The Miracles: Pete Moore, Bobby Rogers og Marv Tarplin. Moore, Rogers, Ronnie White og Smokey Robinsons kone Claudette Robinson danner tilsammen koret på nummeret, som en et dancenummer.

"Going to a Go-Go" findes på The Miracles' album af same navn, hvilket viste sig at blive deres højst placerede LP med originalt materiale. Albummet kom ind på top 10 på Billboard Top 200 Albums chart tidligt i 1966, hvor den bliver nummer 8. Et af numrene fra Going to a Go-Go LPen, "Choosey Beggar", blev singlens b-side, og blev nummer 35 på Billboard R&B chart.

The Rolling Stones' version 

"Going to a Go-Go" blev indspillet af The Rolling Stones til deres 1982 album Still Life (American Concert 1981). Den blev udgivet som albummets første single, og The Stones version af "Going To A Go-Go" kom ind på en 26. plads på den engelske chart, og nummer 25 på den amerikanske. Både singlen og albummet blev udgivet i midten af den europæiske tour i 1982.

Eksterne henvisninger 

Officiel tekst
Se The Rolling Stones ”Going to a Go-Go” 
Facts om sangen

Rolling Stones-sange
Singler fra 1965
Motown-singler
The Miracles
Gemeentelijk Vervoerbedrijf

Gemeentelijk Vervoerbedrijf (GVB) (dansk: kommunalt transport selskab) er et transportselskab i Amsterdam der driver mange bus-, og 16 sporvognslinier, de 3 nuværende metro-linjer, et letbanetog til Amstelveen samt flere færgeruter over IJ-søen.

Sporvognslinier: 1, 2, 3, 4, 5, 7, 9, 10, 12, 13, 14, 16, 17, 24, 26.
Sporvognsnettet med el drift åbnede den 1. januar 1900.
Det er normalsporet (1435 mm).

Eksterne henvisninger 

 GVB (officiel hjemmeside) 
 UrbanRail.Net 
 Sporvognskort
 Sporvognsrejser: Gemeentevervoerbedrijf Amsterdam (GVB)

 For exact rail tracks, see very detailed map of Amsterdam .

Trafikselskaber
Transportvirksomheder fra Nederlandene
Amsterdam
Jesu slægt

Jesu slægt er beskrevet i to slægtbøger i Det nye testamente; det ene i Matthæusevangeliet kap. 1 vers 1-17 og det andre i Lukasevangeliet kap. 3, vers 23-38. Disse føjer sig i rækken af flere slægtsregistre i Bibelen, hovedsagelig i Det gamle testamente.

Slægtslinje i Matthæusevangeliet 
I Matthæusevangeliet beskrives, hvordan man kan føre Jesu slægt tilbage til Abraham, via David. Der er 42 slægtled fra Abraham til Jesus. Fra Abraham til David er der 14 slægtled. Fra David til Jekonja, der levede under bortførelsen til Babylon, er der også 14 slægtsled. Og fra Jekonja til Jesus er der også 14 slægtsled.

Jesu slægt fra Abraham frem til Jesus selv ser sådan ud i Matthæusevangeliet:

 Abraham
 Isak
 Jakob
 Juda
 Tamar
 Peres
 Hesron
 Ram
 Amminadab
 Nakshon
 Salmon
 Boaz
 Obed
 Isaj

 David
 Salomo
 Rehabeam
 Abija
 Asaf
 Joshafat
 Joram
 Uzzija
 Jotam
 Akaz
 Hizkija
 Manasse
 Amos
 Josija

 Jekonja
 Shealtiel
 Zerubbabel
 Abiud
 Eljakim
 Azor
 Sadok
 Akim
 Eliud
 Eleazar
 Mattan
 Jakob
 Josef
 Jesus

Slægtssystemet fungerer dengang sådan, at man skrev mændenes navne ned. Så Abraham er far til Isak osv. Dette foregår hele vejen ned til Josef. Her er der dog en lille ændring, for Josef er ikke far til Jesus. Ifølge bibelen er det Gud, der er far til Jesus.

Slægtslinje i Lukasevangeliet 

Lukasevangeliet fører slægtslinjen længere tilbage, helt tilbage til Gud. De yderligere slægtsled fra Abraham til Gud er (fra faderen og ned):

 Gud
 Adam
 Set
 Enos (eller Enosh)
 Kenan
 Mahalal'el
 Jared
 Enok
 Metusalem
 Lemek
 Noa
 Sem
 Arpakshad
 Kenan
 Shela
 Eber
 Peleg
 Re'u
 Serug
 Nakor
 Tera
 Abraham

Eksterne henvisninger 

Jesus

sv:Jesus#Födelse och barndom
Lyngby (Aarhus Kommune)

Lyngby er en lille landsby i Østjylland. Den ligger i Lyngby Sogn i den vestlige del af Aarhus Kommune i Region Midtjylland. Lyngby Sogn har 180 indbyggere (1.1.2019).

Trods den beskedne størrelse rummer Lyngby Sogn tre ejerlav: landsbyerne Lyngby og Yderup samt ejerlavet Lyngbygård. Indtil 1970 lå Lyngby i Borum-Lyngby Kommune, Hasle Herred, Århus Amt.

I landsbyen: Lyngby Kirke og Borum-Lyngby Sognegård.

Største ejendom: Herregården Lyngbygård (tidl. Lyngby Søndergård). På en del af herregården findes p.t. Lyngbygaard Golfcenter.

Historie: Antagelig opstået i Vikingetiden. Første gang nævnt i Liber Arhusiensis i 1313 som Liungby. Den har også i årenes løb været stavet Liøngbye, Løngby og Liunby. Kirkeligt og kommunalt har Lyngby udgjort et anneks til Borum.

Eksterne henvisninger 
 Lokalhistorie

Lokaliteter i Aarhus Kommune
David Wenham

David Wenham (født 21. september 1965) er en australsk skuespiller. Han blev rigtig kendt for sin rolle som Faramir i de to sidste film i Ringenes Herre-trilogien. Han har senere medvirket i film som Van Helsing, 300 og filmen Australia.

Eksterne henvisninger 

 

Skuespillere fra Australien
Margrethe von der Lühe

Margrethe komtesse Holck, gift Margrethe von der Lühe senere Margrethe Numsen (født 16. februar 1741 på Orebygård, død 1. oktober 1826 i København) var en dansk adelskvinde og overhofmesterinde, søster til Conrad Holck, Hilleborg Margrethe Holck, Flemming Holck-Winterfeldt og Gustav Frederik Holck-Winterfeldt.

Margrethe fødtes på Orebygård i Sakskøbing som komtesse Margrethe Holck og var datter af greve Christian Christopher Holck og Ermegaard Sophie von Winterfeldt.

Hun blev 1766 hofdame hos Louise af Danmark-Norge.

Margrethe von der Lühes broder, Christian 7.'s yndling og drikkekammerat Conrad Holck, havde i 1768 fået Louise von Plessen afskediget som overhofmesterinde hos dronning Caroline Mathilde og havde indsat en anden i hendes stilling. Men dronningen, som var stærkt knyttet til sin forrige overhofmesterinde, ville ikke se den nye for sine øjne, og grev Holck måtte finde en ny kandidat. Margrethe von der Lühe havde åbenbart et sådant gemyt at hun, trods sit nære slægtskab med den af dronningen forhadte grev Holck, alligevel blev accepteret som overhofmesterinde ved dronningens hof.

Mens Christian 7. var på sin udlandsrejse, opholdt dronningen sig på Frederiksborg Slot, og her så bønderne ofte Margrethe ved hendes side, når hun spadserede i omegnen.

Hun giftede sig i 1767 med gehejmekonferensråd i København Volrad August von der Lühe(1705-1778) til Baroniet Høgholm. Han blev i 1764 enkemand efter 17 års ægteskab.

Hun fortsatte i 1774 hos enkedronning Juliane Marie til 1784. Det var i den stilling, hun sandsynligvis spillede en rolle ved ansættelsen af Niels Ditlev Riegels som pagehovmester ved enkedronningens hof i 1781.

Riegels blev snart en af idémagerne bag kuppet i 1784, der fjernede Ove Høegh-Guldberg og enkedronningen fra regeringsmagten. Han tilegnede Margrethe von der Lühe et mindre skrift.

I 1778 blev hun enke, og i 1784 ægtede hun generalløjtnant, gehejmeråd Christian Frederik Numsen (1741 – 1811). Efter sit bryllup forlod hun stillingen som overhofmesterinde.

Hun var dame de l'union parfaite.

Hun døde d. 1 oktober 1826 i København 15 år efter sin anden mands død.

Henvisning

Kilde 
 Dansk Biografisk Lexikon, bind X, s. 503

Danskere i 1700-tallet
Modtagere af l'union parfaite
Margrethe von der
Danskere i 1800-tallet
Embedsmænd fra Danmark
Personer fra Lolland
Slægten Holck-Winterfeldt
Hofmesterinder fra Danmark
Personer i Dansk Biografisk Leksikon
Komtesser fra Danmark
Yderup

Yderup ligger i Østjylland og er en meget lille landsby og et ejerlav i Lyngby Sogn, Hasle Herred.

Før kommunalreformen 1. april 1970 i Borum-Lyngby Kommune, nu Aarhus Kommune i Region Midtjylland. Byen gennemskæres af jernbanen mellem Aarhus og Randers, åbnet i 1862. 

Største ejendom: Yderupgård. Denne ejes af Skov- og Naturstyrelsen, der fra år 2000 tilplantede en større del som bidrag til True Skov.

Mellem Yderup og landsbyen True åbnede i 2007 True Svæveflyveplads.

Lokaliteter i Aarhus Kommune
Aalsmeer

Aalsmeer er en kommune og en by i Holland, i provinsen Nordholland. Navnet er udledt af de hollandske ord for ål (aal) og sø (meer). Kommunen grænser op til Westeinderplassen-søen – som er det største åbne vandområde i Randstad – og Ringkanalen. Byen ligger 13 km sydvest for Amsterdam.

Byen er hjemsted for den største blomsterauktion i verden og ligeledes er der talrige drivhuse og et teststed for blomster. Byen kaldes derfor sommetider verdens blomsterhovedstad. Blomsterne eksporteres ofte med fly. Auktionsbygningen er den største kommercielle bygning i verden

Referencer 

 Statistikker er fra SDU Staatscourant

Eksterne henvisninger 

 Et kort over kommunen Aalsmeer 
 Virksomheder i Aalsmeer (på hollandsk)

Kommuner i Nordholland
Byer i Nord-Holland
Kaiserslautern

Kaiserslautern er en by sydvest i Tyskland  i delstaten Rheinland-Pfalz ikke langt fra grænsen til Frankrig, med  . Byen ligger ved udkanten af Pfälzer Wald, og det historiske centrum går tilbage til 800-tallet.

Byens stolthed er fodboldklubben 1. FC Kaiserslautern, som historisk har været en magtfaktor inden for tysk fodbold.

Byer i Rheinland-Pfalz
Frie rigsstæder
COROP

COROP er en betegnelse for en hollandsk subnational enhed. Forkortelsen står for Coördinatie Commissie Regionaal Onderzoeks Programma, og betyder direkte oversat Koordinationskommission Regional Forsknings Program.

Denne opdeling bruges af Hollands Statistik til analyse. 

Amsterdam er f.eks. COROP-region nr. 23.

Eksterne link 
 Kort over COROP-regionerne

Subnationale enheder i Nederlandene
Bad Ems

Bad Ems er en by ved floden Lahn i Rheinland-Pfalz i Rhein-Lahn-Kreis i Tyskland.

Byen har et areal på 15,36 km², og har 9.288 indbyggere (2006). Byen er del af forbundskommunen Bad Ems.

Verdensarv fra 2021 
Den 24. juli 2021 indskrev UNESCO Bad Ems som verdensarv, og byen blev én af de 11 byer i Europas store kurbadesteder. 

Byer i Rheinland-Pfalz
Kommuner i Rheinland-Pfalz
Verdensarvsområder i Tyskland
Oluf Pedersen (flertydig)

Oluf eller Olaf Pedersen kan henvise til flere personer:

 Oluf Pedersen (1878-1917) – dansk OL-gymnast
 Oluf Pedersen (1891-1970) – en dansk politiker, medlem af Folketinget (for Danmarks Retsforbund) og fiskeriminister (28. maj 1957-18. november 1960)
 Olaf Pedersen (gymnast) (1884-1972) - dansk OL-gymnast
 Olaf Pedersen (videnskabshistoriker) (1920-1997) – professor i videnskabshistorie ved Aarhus Universitet
 Oluf Pedersen (læge) – dansk læge, professor i diabetologi ved Københavns Universitet (Oluf Borbye Pedersen)
Naturfredningsrådet

Naturfredningsrådet var statens rådgivende ekspertorgan i spørgsmål om naturfredning fra 1917 til 1992. Rådet oprettedes med den første naturfredningslov (1917) og havde botanikeren Eugen Warming som første formand.
Naturfredningsrådet bestod af ti medlemmer udpeget af den ansvarlige minister (1917-1937 justitsministeriet; 1937-1961 statsministeriet; 1961-1973 kulturministeriet; 1973-1992 miljøministeriet) efter indstilling fra universiteternes naturvidenskabelige fakulteter, Den Kongelige Veterinær- og Landbohøjskole og Danmarks Geologiske Undersøgelse.

Med lov-revisionen 1992 erstattedes Naturfredningsrådet af et Naturbeskyttelsesråd, som igen blev videreført i vismandsinstitutionen Naturrådet. Dette organ blev nedlagt af Regeringen Anders Fogh Rasmussen I efter Anders Fogh Rasmussens nytårstale 1. januar 2002.

Formænd
 Eugen Warming 1917-1924
 August Mentz 1925-1944
 Ejvind Møller 1944-1953
 Ragnar Spärck 1953-1965

Referencer 

Naturbeskyttelse i Danmark
Hjemmet

Hjemmet er et dansk ugeblad, der udgives af Egmont-koncernen. Bladet hed oprindeligt Damernes Blad, men skiftede navn til Hjemmet i 1904, tre år efter det blev købt af Egmont.

Fra 1902 var Kongelig sanger Valborg Andersen redaktør for Damernes Blad, ved Egmont H. Petersen opkøb af bladet 1904 fik hun  ændret bladets navn, layout og indhold til et familieblad med en bred folkelig appel.
Valborg Andersen var redaktør frem til 1927 og i hendes tid steg oplaget til 500.000 eksemplar, og Hjemmet blev et af de største illustreret magasiner i Norden.

Hjemmet er et familieugeblad, hvis indhold er bl.a. madopskrifter, tips og ideer til boligen, helse og velvære, noveller og krydsogtværs.

Ugebladet udkommer i 123.772 eksemplarer.

Referencer

Eksterne henvisninger 
 Hjemmets hjemmeside

Tidsskrifter fra Danmark
Etableret i 1901
Egmont Fonden
Radio Sputnik (Finland)

Radio Sputnik ( Радио Спутник) var en russisksproget radiostation i Finland som sendte fra 1999 til 2018. Stationen henvendte sig til de fastboende russere såvel som russiskkyndige turister og erhvervsrejsende i Finland, f.eks. lastvognschauffører. Radio Sputniks programudvalg omfattede såvel russisk, finsk som international hitmusik, nyheder samt forskellige tema- og børneprogrammer.

Radioen kunne høres i Helsingforsregionen på FM-båndets 106,9 MHz.

Radioen må ikke forveksles med YLE po-russki, som er YLEs russisksprogede radioprogram, der kan høres både på FM (på YLE Radio Yksi), mellembølgebåndet, via digi-tv i Finland og via internettet i Real-Audio-format.

Radio Sputnik lukkede i 2018.

Referencer

Eksterne henvisninger 
 Русское Радио Хельсинки – radioens netsted  og

Se også 
 YLE po-russki – radioens netsted  og 

Sputnik
Etableret i 1999
Ophørt i 2018
Sébastien Hinault

Sébastien Hinault (født 11. februar 1974 i Saint-Brieuc) er en fransk tidligere landevejscykelrytter.

Fra 1998 til 2008 kørte han for det franske hold Crédit Agricole, og har deltaget i Tour de France fem gange. I 2003 vandt han en etape i Polen Rundt, i 2004 vandt han 4. etape af Tyskland Rundt, og i 2008 vandt han overraskende 10. etape af Vuelta a España og slog blandt andet Oscar Freire og Tom Boonen i spurten. Fra 2009 cykler han for Ag2r-La Mondiale

Sébastien Hinault er ikke i slægt med den tidligere cykelrytter Bernard Hinault.

Eksterne henvisninger 

 

Mandlige cykelryttere fra Frankrig
Sportsdirektører
Steve Cummings

Steve Cummings (født 19. marts 1981 i Wirral, Merseyside) er en tidligere professionel engelsk bane- og landevejscykelrytter. Han har blandt andet har udmærket sig ved at vinde en etape i Tour de France 2015 og 2016.

Eksterne henvisninger 

Mandlige cykelryttere fra England
Sportsdirektører